Source: http://kul-vilag.hu/2010/04/index.html
Timestamp: 2019-03-24 23:43:35
Document Index: 24093682

Matched Legal Cases: ['Bíróság ', 'bíróság ', 'bíróság ', 'Bíróság ', 'bíróság ', 'Bíróság ']

Nemzetközi jogi különszám I.
A tanulmány bemutatja a hátrányos megkülönböztetés tilalma, mint különleges alapjog magyar Alkotmányban foglalt szövegváltozatának fejlõdéstörténetét, és egyben összeveti a magyar alkotmányos szabályozást a legfontosabb nemzetközi emberi jogi dokumentumok tartalmával. A szerzõ a vizsgálódást nem csupán az elmélet oldaláról közelíti meg, hanem két, közel egy idõben zajló, roma diákok hátrányos megkülönböztetésével kapcsolatos strasbourgi és magyar bírósági eljárás párhuzamos bemutatásával teszi teljessé.
Az Európai Emberi Jogi Bíróság ítélkezésének megjelenése a magyar Alkotmánybíróság gyakorlatában
A magyar Alkotmánybíróság a mûködésének kezdete óta hivatkozik az Európai Emberi Jogi Egyezményre és a Bíróság gyakorlatára, azonban míg kezdetben ez segített az AB számára az európai mérce felállításában, addig manapság már inkább eseti jellegû, csak további érvként szolgál. A cikk statisztikák és egyes jogok példáin keresztül vázolja az európai emberi jogi rezsim megjelenését az AB gyakorlatában, kitérve a jelenleg folyó alkotmányozás egyes kérdéseire.
A XXI. század elején Magyarországon az egyén alapjogi, ideértve a tulajdonhoz való alapjogi védelmének körét három bírói fórum hivatott biztosítani: a magyar Alkotmánybíróság, a strasbourgi székhelyû Emberi Jogok Európai Bírósága és az Európai Unió bírósága. Ezek az intézmények azonban nem mûködhetnek egymástól függetlenül. A magyar Alkotmánybíróság már mûködésének kezdete óta felhasználta a strasbourgi gyakorlatból kikristályosodó jogelveket és követelményeket. Az Emberi Jogok Európai Bírósága és a luxemburgi Európai Bíróság pedig hosszú évtizedeken keresztül kifejlesztette egységes tulajdonvédelmi rendszerét.
A tanulmány vizsgálatának középpontjában a tanulmány készítése idején az Európai Unióval csatlakozási tárgyalásokat folytató Horvátország és Törökország alkotmánybíróságainak uniós joghoz való viszonyulása, az azzal kapcsolatban tett állásfoglalásaik állnak. A vizsgálat célja annak feltárása, vajon a szóban forgó tagjelöltek - a magyar Alkotmánybírósághoz hasonlóan - félnek-e az uniós joghoz nyúlni, azt hivatkozni, vagy éppen merészebben közelítik meg az egyes esetek elbírálását.
A közös kül- és biztonságpolitika és a tagállami szuverenitás
A tanulmány az EU közös kül- és biztonságpolitikáját (KKBP) tekinti át abból a szempontból, hogy vajon valóban beszélhetünk-e a szó szoros értelemben közös politikáról, vagy a hatásköri szabályokat tekintve kizárólag egy keretmechanizmusról lehet szó, amely közös célkitûzések fényében próbálja azonos mederbe terelni a tagállamok kül- és biztonságpolitikáját, amelynek sikere a tagállamok kompromisszumkészségén és alkalmazkodási képességén áll. E tekintetben Magyarország maximálisan együttmûködõ.
Fejes Zsuzsanna:
Az önkormányzatok alkotmányos helye és szerepe a határon átnyúló együttmûködések rendszerében
A tanulmány az állami és szubnacionális (regionális és lokális) szintek közötti hatáskörök megosztását vizsgálja a többszintû kormányzás elméletének segítségével, melynek során elemzi az önkormányzatok alkotmányos helyzetét, valamint határon átnyúló kapcsolataik nemzetközi jogi és EU-jogi feltételeit az európai területi együttmûködések rendszerében.
Az "elválasztás politikájával" szemben ma már a határon átnyúló regionális együttmûködéseknek és a határok összekötõ szerepének van létjogosultsága. A több évtizedes fejlõdési folyamat során számos akadály hátráltatta az együttmûködéseket, amelynek (részleges) megoldására bonyolult, komplex és sok szálon futó jogi gyakorlat alakult ki. Napjainkra lehetõvé vált a kooperációk átláthatóbb és kezelhetõbb rendszerének megteremtése; ennek szakmai és társadalmi kommunikálása az egyik legfõbb feladat.
"Uraim, ha ezzel most nem foglalkoznak, hanem várnak még három hónapot, akkor már csak hullazsákokra lesz szükség"